România, 30 de zile în starea de alertă începând de azi. Deplasarea în afara locuinței, interzisă după ora 22.
Guvernul a aprobat miercuri hotărârea Comitetul Naţional pentru Situaţii de Urgenţă privind prelungirea stării de alertă pe teritoriul României. Se modifică intervalul orar al deplasării pe timp de noapte. Interdicţia va fi valabilă între orele 22.00 şi 05.00. Va fi limitat şi accesul turiştilor la cazare în staţiuniile unde se practică schiul. Noile măsuri epidemice se aplică pe teritoriul României începând cu data de 14 martie.
Duminică intră în vigoare hotărârea de Guvern privind prelungirea stării de alertă. Aceasta prevede interzicerea deplsaării în afara locuinței între orele 22.00 și 5.00.Guvernul a aprobat, în ședința de miercuri, propunerea Comitetului Național pentru Situații de Urgență (CNSU) privind prelungirea stării de alertă pe teritoriul României. Noua hotărâre de Guvern intră în vigoare în 14 martie.Potrivit HG, se modifică intervalul orar în care este restricționată deplasarea în afara locuinței, urmând ca interdicția să fie valabilă între orele 22.00 și 05.00."Aceasta este, din punctul meu de vedere, cea mai importantă măsură", a spus, la finalul ședinței de Guvern de miercuri, premierul Florin Cîțu.Până acum, interdicția de deplasare în afara locuinței este valabilă între orele 23.00 și 05.00.Totodată, prin HG se limitează gradul de ocupare a spațiilor de cazare din cadrul structurilor de primire turistică la cel mult 70% din capacitatea maximă a acestora, pentru spațiile de cazare dispuse în următoarele localități/zone în care se practică schiul sau alte sporturi de iarnă: Azuga, Bușteni și Sinaia din județul Prahova; dar și în Băile Tușnad, Borsec, Băile Homorod, Harghita-Băi din județul Harghita; Borșa și Cavnic din județul Maramureș; Poiana Brașov, Predeal și Bran din județul Brașov; Sovata din județul Mureș; Vatra Dornei din județul Suceava; Voineasa din județul Vâlcea; Zona Borlova-Muntele Mic, comuna Turnu Ruieni din județul Caraș Severin; Arieșeni din județul Alba; Durău din județul Neamț; Novaci-Rânca din județul Gorj; Păltiniș din județul Sibiu; Stâna de Vale din județul Bihor; Straja din județul Hunedoara.